Varanger Arctic Kite Enduro

Varanger Arctic Kite Enduro (VAKE) er en årlig langdistanse-kitekonkurranse som foregår på Varangerhalvøya i Finnmark. Konkurransen starter i Berlevåg og ender i Vardø. Deltakerne er innom kommunene Båtsfjord, Tana, Nesseby og Vadsø på veien.

Deltakerne stiller i tomannslag og har med seg alt de trenger for å overleve på Varangerhalvøya i inntil fem dager: telt, mat, primus, sovepose, liggeunderlag, klær og sikkerhetsutstyr. Målet er å komme seg så raskt som mulig ved hjelp av ski, kite ("drage") og vind fra Berlevåg til Vardø via gitte sjekkpunkter. Deltakerne navigerer selv mellom sjekkpunktene ved hjelp av kart og GPS.

Konkurransen foregår i slutten av mars / begynnelsen av april. VAKE ble arrangert for første gang i 2008. I 2017 deltok 32 lag fra 15 nasjoner.

 Eksterne lenker 
 Varanger Arctic Kite Enduros offisielle nettsted 

Kategori:Sportsarrangementer i Finnmark
Kategori:Vintersport
Kategori:Berlevåg
Kategori:Båtsfjord
Kategori:Sport i Tana
Kategori:Sport i Nesseby
Kategori:Sport i Vadsø
Kategori:Sport i Vardø